钦定古今图书集成/明伦汇编/交谊典/第028卷 > 《告高密县立郑公乡教》后汉·孔融
## 钦定古今图书集成/明伦汇编/交谊典/第028卷 > 《告高密县立郑公乡教》后汉·孔融

昔齐置士乡，越有君子军，皆异贤之意也。郑君好学，
实怀明德。昔太史公、廷尉吴公、谒者仆射邓公，皆汉
之名臣。又商山四皓、东园公、夏黄公，潜光隐耀，世嘉
其高，皆悉称公。然则公者，仁德之正号，不必三事大
夫也。今郑君乡，宜曰“郑公乡。”昔东海于公，仅有一节，
犹或戒乡人侈其门闾。矧乃郑公之德，而无驷牡之路，可广开门衢，令容高车，号为“通德门。”